Na temelju članka 35. Zakona o predškolskom odgoju (N.N 10/97, 107/07, 94/13, 57/22, 101/23) i članka 5. Pravilnika o upisu djece i ostvarivanju prava i obveza korisnika usluga u Dječjem vrtiću Zvončica (u nastavku teksta: Vrtić) upravno vijeće dječjeg vrtića Zvončica donosi

**P L A N U P I S A   
 za pedagošku 2025. / 2026. godinu**

**Članak 1.**

Dječji vrtić Zvončica koji djeluje na području općine Viškovo upisati će u pedagoškoj 2025./ 2026.godini devetnaest **(19) djece** u dvije mješovite odgojno- obrazovne skupine te jednu skupinu djece u šestoj godini života, odnosno u godini prije polaska u osnovnu školu.

*U slučaju promjena uslijed odgode ili ranijeg polaska u osnovnu školu nekog djetetapolaznika Vrtića, morat će se smanjiti/ ili povećati planirani broj djece za upis.*

**Članak2.**

Dokumenti potrebni za upis:

1. Zahtjev za upis
2. rodni list ili izvadak iz matice rođenih (bez obzira na datum izdavanja isprave)
3. presliku osobnih iskaznica oba roditelja i djeteta (ako dijete nema osobnu iskaznicu dostaviti potvrdu o mjestu prebivališta djeteta),
4. potvrdu o obavljenom sistematskom zdravstvenom pregledu djeteta s potvrdom da je dijete uredno cijepljeno,
5. potvrdu stomatologa o obavljenom stomatološkom pregledu
6. eventualnu dokumentaciju o informacijama bitnim za ostvarivanje prednosti pri upisu:

***- za dijete s oba zaposlena roditelja*** - potvrde poslodavaca o zaposlenju roditelja sa naznakom o smjenskom radu (ukoliko postoji rad u smjenama)

***- za dijete samohranog zaposlenog roditelja***- potvrda poslodavca o zaposlenju roditelja i dokaz o

samohranosti

**- *za dijete u udomiteljskoj obitelji, bez roditelja ili bez odgovarajuće roditeljske skrbi*** **–** rješenje

odnosno potvrda Centra za socijalnu skrb da je dijete u udomiteljskoj obitelji

**- *za dijete iz obitelji s troje ili više malodobne djece*** - za svako dijete priložiti rodni list

**Članak 3.**

Termini upisa djece u DV Zvončica za pedagošku 2025./ 2026.godinu su:

* u vremenu **od 7. 4. do 11. 4. 2025. godine** provoditi će se ***ugovaranje nastavka korištenja usluga vrtića za postojeće korisnike,*** tj. za ranijih godina upisanu djecu
* u vremenu **od 5. do 11. 5. 2025. godine** provoditi će se ***upisi za nove korisnike usluga***
* **13. 5. 2024.** godinebiti će objavljeni ***rezultati upisa***
* ***ugovaranje korištenja usluga vrtića za nove korisnike*** biti će **27.5.2024.**

Zahtjevi za upis sa kompletnom dokumentacijom moći će se dostaviti:

- na kućnu adresu: DJEČJI VRTIĆ ZVONČICA, MARINIĆI 144, 51216 VIŠKOVO - na e-mail adresu: **dvzvoncica@gmail.com**

**Članak 4.** Prema odluci Osnivača od 2005. godine roditelji/skrbnici djece koja su u proteklim pedagoškim godinama upisana u Dječji vrtić Zvončica nisu u obvezi ponovno pristupiti upisima. Potpisivanjem izjave o nastavku korištenja usluga našeg Vrtića u pedagoškoj godini što slijedi roditelji/skrbnici potvrđuju daljnji boravak svog djeteta. Roditeljima/skrbnicima status korisnika usluga prestaje pokretanjem postupka ispisa djeteta.

**Članak 5.** Prednost pri podnošenju zahtjeva i upisu djece u redovite cjelodnevne programe vrtića imaju roditelji s prebivalištem na području općine Viškovo.  
Djeca se upisuju u Vrtić sukladno Odluci Osnivača i odredbama Pravilnika o upisu djece i ostvarivanju prava i obveza korisnika usluga u Dječjem vrtiću Zvončica.

**Članak 6.** Postupak upisa djece u programe Vrtića provodi Povjerenstvo za upis djece (u nastavku teksta: Komisija) koje je imenovalo upravno vijeće. Upravno vijeće je prilikom donošenja Pravilnika o upisu djece i ostvarivanja prava i obveza korisnika usluga u dječjem vrtiću Zvončica imenovalo predsjednika i dva člana na vrijeme od 4 godine. U Komisiju se imenovane: ravnateljica Lorena Ljevar kao predsjednik te osnivačica Ljilja Ivkić i odgajateljica Silvija Jović kao članice. Komisija odlučuje o zahtjevima za upis djece u odgojno-obrazovni program na temelju analize dostavljene dokumentacije te donosi odluke većinom glasova. Rad Komisije nadzire Upravno vijeće.

KLASA:601-01/25-01/1   
URBROJ: 2170/01-54-03/03-25-1

Predsjednica upravnog vijeća

Silvija Jović

Viškovo, 4. 4. 2025.